DA
C 173/24
Den Europæiske Unions Tidende
15.5.2023
Præjudicielt spørgsmål Skal artikel 32, stk.
2, litra c), i direktiv 2014/24/EU (1) under hensyntagen til artikel 14 TEUF fortolkes indskrænkende, således at en offentlig kontrakt vedrørende forsyningspligtydelser i tilfælde af tvingende grunde også kan tildeles ved udbud med forhandling uden forudgående offentliggørelse, når den ordregivende myndighed kunne forudse begivenheden, og de omstændigheder, der påberåbes som tvingende grunde, kan tilskrives den ordregivende myndighed?
(1)
Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT 2014, L 94, s. 65).
Sag anlagt den 17. marts 2023 — Europa-Kommissionen mod Republikken Bulgarien (Sag C-165/23) (2023/C 173/33) Processprog: bulgarsk Parter Sagsøger: Europa-Kommissionen (ved Gr.
Koleva og S. Hermes, som befuldmægtigede) Sagsøgt: Republikken Bulgarien
Søgsmålsgrunde og væsentligste argumenter Sagen vedrører Republikken Bulgariens tilsidesættelse af sine forpligtelser i henhold til artikel 13, stk.
2 og 5, og artikel 14, stk.
1 og 2, i Europa-Parlamentets og Rådets forordning (EU) nr.
1143/2014 af 22. oktober 2014 om forebyggelse og håndtering af introduktion og spredning af invasive ikkehjemmehørende arter (1) (herefter »forordningen«).
I henhold til forordningens artikel 14, stk.
1, skulle Republikken Bulgarien inden den 13. januar oprette et system til overvågning af invasive ikkehjemmehørende arter, som er problematiske på EU-plan, eller indarbejde det i sit eksisterende system, som indsamler og registrerer oplysninger om forekomsten i miljøet af invasive ikkehjemmehørende arter gennem undersøgelse, monitorering eller andre fremgangsmåder for at forhindre invasive ikkehjemmehørende arters spredning i eller inden for Unionen.
Overvågningssystemet skal opfylde kravene i forordningens artikel 14, stk. 2.
I henhold til forordningens artikel 13, stk.
2 og 5, skulle Republikken Bulgarien inden den 13. juli 2019 udarbejde og gennemføre én enkelt handlingsplan eller et sæt handlingsplaner og straks fremsende denne handlingsplan eller disse handlingsplaner til Kommissionen.
Republikken Bulgarien har ikke opfyldt ovennævnte forpligtelser.
Sagsøgerens påstande — Det fastslås, at Republikken Bulgarien har tilsidesat sine forpligtelser i henhold til forordningens artikel 14, stk.
1 og 2, idet den ikke har oprettet et system til overvågning af invasive ikkehjemmehørende arter, som er problematiske på EU-plan, eller indarbejdet det i sit eksisterende system, omfattende alle de oplysninger, der er omhandlet i forordningens artikel 14, stk.
2. — Det fastslås, at Republikken Bulgarien har tilsidesat sine forpligtelser i henhold til forordningens artikel 13, stk.
2 og 5, idet den ikke har udarbejdet og gennemført én enkelt handlingsplan eller et sæt handlingsplaner og straks fremsendt denne handlingsplan eller disse handlingsplaner til Kommissionen.